 Stalna delegacija Narodne skupštine učestvovala na 10. jubilarnom plenarnom zasedanju Parlamentarne skupštine Mediterana, koja se održala 18. i 19. februara 2016. godine u Tirani, Republika Albanija. Delegacija Narodne skupštine bila je u sastavu: šef delegacije Momo Čolaković i članovi delegacije Balša Božović, Milan Novaković i Aleksandra Maletić.

 Dva člana delegacije Narodne skupštine Nevena Stojanović i Balša Božović, učestvovali su na sastanku Drugog stalnog odbora PSM za saradnju u oblasti ekonomije, društva i životne sredine, koji je bio posvećen temi „Upravljanje otpadom i bezbednost hrane“ održanog u Milanu, Italija, 11-12. juna 2015. godine.

 Stalna delegacija Narodne skupštine u Parlamentarnoj skupštini Mediterana (PSM) učestvovala je na Trećem stalnom odboru ove organizacije, koji je održan u Rabatu, Kraljevina Maroko, 14. i 15. maja 2015. godine. Dvodnevni sastanak, kome su prisustvovale zamenice članova stalne delegacije Nevena Stojanović i Aleksandra Maletić, bio je posvećen temi „Zaštita kulturne baštine u vreme rata“. Stalna delegacija Narodne skupštine predložila je formiranje Stalnog međunarodnog ekspertskog komiteta za nadziranje zaštite i obnove kulturnog nasleđa na Kosovu i Metohiji, što bi podrazumevalo zaštitu i obnovu religijskog, istorijskog i kulturnog nasleđa svih naroda na Kosovu i Metohiji.

 Stalna delegacija Narodne skupštine u PSM učestvovala je na 9. Plenarnom zasedanju ove organizacije, koje se održalo od 2. do 4. februara 2015. godine u Kneževini Monako.  
Delegaciju su činili Nevena Stojanović, u svojstvu šefa delegacije i članovi delegacije Ninoslav Girić, Saša Maksimović, Dušan Stupar i Balša Božović.

 Zamenik šefa delegacije Narodne skupštine u Parlamentarnoj skupštini Mediterana Nevena Stojanović, učestvovala je na sastanku Biroa PSM, koji je održan u Senatu Republike Italije u Rimu, 10. novembra 2014. godine.